Kaunase Žalgirise korvpallimeeskond alistas Leedu meistriliiga viiendas finaalmängus Panevežyse Lietkabelise 73:68 ja tuli juba seitsmes aasta järjest tšempioniks.
Kodupubliku ees 4:1 seeriavõidu kindlustanud Žalgirise resultatiivseim oli täna Lukas Lekavičius 23 punktiga, Paulius Jankunas lisas 16 ja Edgaras Ulanovas 12 silma. Jankunas võttis ka üheksa lauapalli.
Lietkabelise tulemuslikumad olid Kšyštof Lavrinovič ja Žygimantas Skučas võrdselt 12 punktiga.